Coni
Coni (Cuneo an italian) a l'é na sità dël Piemont.
A conta 54.817 abitant e a l'é 'l capleugh dl'omonima provincia.

Stòria
Dël sécol ch'a fa XI ël teritòri ëd Coni a smija ch'a fussa ël confin ossidental dla Diòcesi d'Ast . Ël borgh ëd Coni a l'é peui stàit fondà dël 1198.

Architetura
Sènter ëd la sità a l'é l'eut-sentesca piassa Galimberti, ch'a fa da passage an tra ij pòrti dl'età ëd mes ëd contrà 'd Roma e coj modern ëd cors Nissa, visadì tra Coni vej e neuv, e anté che minca màrtes a-i é ël mërcà.
La cesa 'd San Fransesch, dl'età 'd mes, ancheuj a l'é dventà musé cìvich.
An leja Angeli a son presente dle ca liberty e an cors IV Novèmber a-i é n'edifissi ëd Mollino, anté ch'as treuva la Federassion dij Paisan.
Da la tor cìvica as peul vëdd-se ël panorama 'd tuta la sità e dle montagne dantorn.

Frassion
Le frassion ëd Coni a son: Tet Canèl, Spinëtta, Borgh San Giusep, Roà dij Lerda, Bumbunina, San Pio, Ël Passòu, San Pe dël Gal, Roà dij Ross, San Blegn, Madòna dl'Olm, Ronch, San Ròch, Confrerìa, Bombonin-a

Traspòrt
L'aeropòrt ëd Coni as treuva a Levaldis (20 km).

La Stassion ëd Coni a l'é la stassion feroviaria ch'a serv la sità. As treuva arlongh tre ferovìe: chila ch'a colega Fossan con Coni, chila ch'a colega Coni con Vintmija e chila ch'a colega Savian con Coni.

Aministrassion 
Ël sìndich a l'é Patrizia Manassero (dal 04/07/2022).

Përsonalità 

 Giorgio Marengo (1974), vësco

Sità gemelà 
Coni a l'é gemelà con:
  Santa Fé de la Vera Cruz, Argentin-a
  Nissa Marìtima, Fransa
  Richard Toll, Senegal
  Fürstenberg/Havel, Almagna

Anliure esterne 
 Sit istitussional

Arferiment